stanford-oval/wikipedia huggingface dataset:
Saunakallio
Liikenne

Saunakallion rautatieasema sijaitsee Jäppilänkadun ja Wärtsilänkadun risteyksen vieressä, kaksi kilometriä Järvenpään rautatieasemasta pohjoiseen, 39 kilometrin päässä Helsingin päärautatieasemalta. Saunakallion asemalla pysähtyvät R- ja T-junat. Asemalla on viisi raidetta. Asema oli vuosina 2007–2011 liikennöineen G-junan pääteasema. Se käytti asemalla raidetta 4 (nyk. raide 5).
Aiheesta muualla

Saunakallion asukasyhdistys (Arkistoitu – Internet Archive)
| n k Järvenpää |
| --- | --- | --- |
 Uusimaa  Helsingin seutukunta 
| Kaupunginosat |  Haarajoki  Isokytö  Jamppa  Kaakkola  Keskus  Kinnari  Kyrölä  Lepola  Loutti  Mikonkorpi  Mylly  Nummenkylä  Pajala  Peltola  Pietilä  Pöytäalho  Ristinummi  Satukallio  Satumetsä  Saunakallio  Sorto  Terhola  Terioja  Vanhakylä  Wärtsilä  |  |
Avizin sotilaallinen ritarikunta

| Avizin sotilaallinen ritarikunta |
| --- | --- |
 Ritarikunnan tunnuksia
Palkitaan:  pitkästä urasta siviilihallinnossa tai nuhteettomasta sotilaspalveluksesta
Palkinnon antaja:  Portugalin presidentti
Maa:   Portugali
Ensimmäinen palkinto:  1175
Avizin sotilaallinen ritarikunta (port. Ordem Militar de Avis) on portugalilainen ritarikunta. Se perustettiin vuonna 1175 kuningas Afonso Henriquesin käskystä sen jälkeen kun tämä oli valloittanut Évoran kaupungin muslimeilta ja ritarikunnan ritareilla oli velvollisuus suojella kaupunkia. Ritarikunta kuuluu kolmen ritarikunnan nauhaan.
Nykyään ritarikunta toimii tunnustuksena myös siviilien korkeista ansioista. Tällaisia ovat mm. vähintään seitsemän vuotta kestänyt ansioitunut palvelus siviilihallinnossa. Sotilaille kunnianosoitus voidaan myöntää erittäin ansioituneesta ja nuhteettomasta sotilaspalveluksesta.
Kunnianosoitusta myönnetään kuudessa luokassa:
Suurketju
Suurristi
Suurupseeri
Komentaja
Upseeri
Ritari
Jääkiekon nuorten maailmanmestaruuskilpailut 1974

Jääkiekon nuorten maailmanmestaruuskilpailut 1974 pelattiin Leningradissa, Neuvostoliitossa. Turnauksen voitti isäntämaa Neuvostoliitto, joka voitti jokaisen pelinsä. Toiseksi turnauksessa tuli Suomi ja kolmanneksi Kanada. Turnaukseen osallistui yhteensä kuusi joukkuetta josta kukin joukkue pelasi kaikkia joukkueita vastaan yhden kerran.
Lopputulokset

| Sija | Joukkue | O | V | H | T | TM | PM | P |
| --- | --- | --- | --- | --- | --- | --- | --- | --- |
| 1 |  Neuvostoliitto | 5 | 5 | 0 | 0 | 36 | 12 | 10 |
| 2 |  Suomi | 5 | 3 | 2 | 0 | 21 | 23 | 6 |
| 3 |  Kanada | 5 | 3 | 2 | 0 | 17 | 23 | 6 |
| 4 |  Ruotsi | 5 | 2 | 3 | 0 | 32 | 21 | 4 |
| 5 |  Yhdysvallat | 5 | 1 | 4 | 0 | 10 | 32 | 2 |
| 6 |  Tšekkoslovakia | 5 | 1 | 4 | 0 | 19 | 24 | 2 |
Palkinnot > Turnauksen parhaat pelaajat

Paras maalivahti:  Frank Salive
Paras puolustaja:  Viktor Kucherenko
Paras hyökkääjä  Mats Ulander
Palkinnot > Turnauksen tähdistökentällinen

Maalivahti:  Tapio Virhimo
Puolustajat:  Jim Turkiewicz,  Paul McIntosh
Hyökkääjät:  Thomas Gradin,  Roland Eriksson,  Ismo Villa
Bagdadin pommi-isku heinäkuussa 2016

| Bagdadin pommi-isku |
| --- | --- |
Pommi-iskun tuhoja Pommi-iskun tuhoja
Paikka:  Karrada, Bagdad, Irak
Kohde:  siviilit, Irakin shiiat
Ajankohta:  3. heinäkuuta 2016  0.05  (UTC+3)
Kuolleita:  yli 290
Bagdadin pommi-isku heinäkuussa 2016 tehtiin sunnuntain vastaisena yönä 3. heinäkuuta Karradan ostosalueella Irakin pääkaupungissa Bagdadissa. Monet ihmiset olivat tulleet tekemään ostoksia juhliakseen ramadanin eli islamin paastokuukauden päättymistä, kun autopommi räjähti hieman puolenyön jälkeen. Terrori-iskussa kuoli yli 290 ihmistä.
Äärijärjestö Isis on ilmoittautunut iskun tekijäksi. Iskujen jälkeen Irakin sisäministeri Mohammed Al-Ghabban ilmoitti eroavansa.
Aiheesta muualla

Kuvia tai muita tiedostoja aiheesta Bagdadin pommi-isku heinäkuussa 2016 Wikimedia Commonsissa
Koulutyttöjen sieppaus Nigeriassa

Tuhoja sieppauspaikalla Boko Haramin iskun jälkeen.
Koulutyttöjen sieppaus Nigeriassa oli ääri-islamistisen Boko Haram järjestön taistelijoiden toteuttama joukkosieppaus tyttökoululla Chibokin kaupungissa Nigerian Bornon osavaltiossa yöllä 14.–15. huhtikuuta 2014. Järjestön taistelijat kaappaisivat 276  koululla opiskellutta tyttöä. Tapaus herätti laajaa huomiota Nigeriassa ja maailmalla.
Ensimmäinen tyttö löydettiin toukokuussa 2016, ja vuonna 2024 yhteensä yli 180 tyttöä oli vapautettu tai paennut, suuri osa heistä hallituksen ja Boko Haramin neuvottelujen kautta.
Tapahtumat

vuonna 2014 14.–15. huhtikuuta välisenä yönä Chibokissa, Koillis-Nigeriassa, kun ääri-islamistinen järjestö Boko Haram kaappasi 276 koulutyttöä. Boko Haramin joukot murtautuivat koululle, ampuivat vartijat ja pakottivat opiskelijat kuorma-autoihin. Tytöt olivat 16–18-vuotiaita. Boko Haram oli aiemminkin tehnyt iskuja kouluihin, koska se pitää niitä islamin oppien vastaisina. Monet kouluista oli suljettu iskujen takia, mutta Chibokia pidettiin turvallisena, ja koulu oli auki päättökokeita varten. Sieppaus oli eräänlainen huipentuma terroristijärjestön toiminnalle, jossa se on iskenyt kouluihin, kristittyjä, poliiseja, pettureina pitämiään muslimeja vastaan. Nigerialaiset viranomaiset ovat arvioineet, että kaapatut on saatettu viedä Kameruniin tai Tšadiin. Viranomaiset tarjoavat 300 000 dollarin vihjepalkkion ratkaisevasta vihjeestä.
Järjestö kaappasi myöhemmin toukokuussa lisää koululaisia.
Reaktiot maailmalla

Yhdysvallat tarjosi vuonna 2014 apua Nigerian hallitukselle kaapattujen vapauttamiseksi. Britannian ulkoministeri William Hauge on luvannut Britannian tarjoavan käytännön apua Nigerialle tilanteen ratkaisemisessa. Samoin Kiina ja Ranska ovat luvanneet apua. Koulutyttöjen vapauttamisen puolesta nousi myös suuri sosiaalisen median kampanja #BringBackOurGirls.
Vapauteen päässeet tytöt

Osa tytöistä pystyi karkaamaan heti sieppauksen jälkeen, mutta yli 200 jäi vangiksi.
Toukokuussa 2016 Nigerian armeija löysi ensimmäisen tytön, 19-vuotiaan Amina Ali Nkekin, Sambisan metsästä Pohjois-Nigeriassa. Hän oli saanut lapsen, joka hänellä oli mukanaan, ja lisäksi hänen seurassaan oli mies, jonka Nkeki sanoi olevan aviomiehensä. Nkeki kertoi, että tyttöjä kidutettiin ja pakotettiin naimisiin taistelijoiden kanssa, ja jotkut tytöistä olivat kuolleet. Lokakuussa 2016 hallitus sai neuvoteltua 21 tytön vapauttamisesta.
Toukokuun 2017 alussa noin 80 tyttöä vapautettiin. Hallituksen mukaan kyse oli vaihtokaupasta, jossa viranomaiset puolestaan päästivät vapaaksi järjestön taistelijoita. Huhtikuussa 2024 vapautettuja tai sieppaajiltaan paenneita oli yli 180.
Osa vapautetuista naisista on palannut takaisin Boko Haramin joukkoihin. Syitä palaamiselle saattavat olla esimerkiksi heidän kokemansa stigmatisointi sekä huonot taloudelliset olosuhteet. Osa on myös valittanut olosuhteista valtion kuntoutuskeskuksissa, jonne entisiä siepattuja on sijoitettu. Kritiikkiä on herättänyt myös valtion hanke, jossa Boko Haramin taisteilijoita on armahdettu antautumisen johdosta. Osa antautuneista olivat tyttöjen sieppaajia.
Aiheesta muualla

Wikimedia Commonsissa on kuvia tai muita tiedostoja aiheesta .
Siepattujen tyttöjen surevia vanhempia.
Yhdysvaltain ensimmäinen nainen Michelle Obama kampanjoi vahvasti koulutyttöjen vapauttamisen puolesta.
Camõesin ritarikunta

| Camõesin ritarikunta |
| --- | --- |
 Havainnekuva ritarikunnan ketjusta
Palkitaan:  tunnustuksena portugalinkielisen kulttuurin hyväksi tehdystä
Palkinnon antaja:  Portugalin presidentti
Maa:   Portugali
Ensimmäinen palkinto:  1985
Camõesin ritarikunta (port. Ordem de Camões) on portugalilainen ritarikunta, joka on perustettu vuonna 1985. Virallisesti se otettiin osaksi Portugalin kunniamerkkijärjestelmää vuonna 2021. Sitä myönnetään tunnustuksena portugalinkielisen kulttuurin hyväksi tehdystä työstä sekä Portugalinkielisten maiden yhteisön jäsenmaiden välisten kulttuurisuhteiden vahvistamisesta.
Kunniamerkkiä jaetaan viidessä luokassa:
Suurketju
Suurristi
Suurupseeri
Komentaja
Upseeri
Ritari
7. joulukuuta

7. joulukuuta on gregoriaanisen kalenterin mukaan vuoden 341. päivä (342. päivä karkausvuonna). Vuodesta on jäljellä 24 päivää.
Nimipäivät

suomalainen kalenteri: Sampsa
suomenruotsalainen kalenteri: Agata, Agda, Ågot
ortodoksinen kalenteri: Ambrosius, Anton, Anttoni, Toni
pohjoissaamenkielinen kalenteri: Agát
vanhemmissa kalentereissa: Agatha, Agathon, Agaton, Insperus, Jesper
Tapahtumia

1631 – Tapahtui ensimmäinen ennustettu Venuksen ylikulku.
1732 – Royal Opera Housen avajaiset Covent Gardenissa Lontoossa.
1787 – Delaware ratifioi ensimmäisenä osavaltiona Yhdysvaltain perustuslain.
1900 – Max Planck havaitsi mustan kappaleen säteilyä koskevan lainalaisuuden.
1917 – Ensimmäinen maailmansota: Yhdysvallat julisti sodan Itävalta-Unkarille.
1941 – Toinen maailmansota: Japani hyökkäsi Pearl Harborin laivastotukikohtaan.
1941 – Toinen maailmansota: Kanada ja Uusi-Seelanti julistivat sodan Suomelle.
1965 – Suuri skisma: paavi Paavali VI ja Konstantinopolin patriarkka Athenagoras kumosivat yhteisessä julistuksessa vuonna 1054 langetetut vastavuoroiset pannajulistukset.
1970 – Elokuva Ivan Denisovitshin päivä sai ensi-iltansa Ruotsissa
1972 – Avaruustutkimus: Apollo-ohjelma. Laukaistiin matkaan viimeinen miehitetty Saturnus V, joka kuljetti mukanaan Apollo 17:n astronautteja viimeiselle miehitetylle kuulennolle.
1975 – Indonesia miehitti Itä-Timorin.
1988 – Spitakin alueella Armeniassa tapahtunut 6,9 richterin maanjäristys surmasi lähes 25 000 ihmistä, haavoitti 15 000 ja jätti 400 000 kodittomiksi.
1995 – Avaruustutkimus: NASAn Galileo-avaruusluotain saapui Jupiteriin.
2001 – Suomen ensimmäinen ja toistaiseksi ainoa hullun lehmän tauti -tapaus löydettiin eräältä karjatilalta Kärsämäeltä Pohjois-Pohjanmaalta.
2004 – Hamid Karzaista tuli Afganistanin ensimmäinen demokraattisesti valittu presidentti.
2016 – Pakistan International Airlinesin lento 661 syöksyi maahan Pakistanissa.
Dusicyon avus

| Dusicyon avus |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Domeeni::  Aitotumaiset Eucarya
Pääjakso::  Selkäjänteiset Chordata
Luokka::  Nisäkkäät Mammalia
Lahko::  Petoeläimet Carnivora
Heimo::  Koiraeläimet Canidae
Suku::  Dusicyon
Laji::  Dusicyon avus  Burmeister, 1866
Katso myös
   Dusicyon avus Wikispeciesissä  
Infobox OKNimi-testi OKIUCN-testi OK: 
Dusicyon avus on Etelä-Amerikassa tavattu sukupuuttoon kuollut koiraeläin. Laji katosi ehkä noin 500 vuotta sitten. Se oli läheistä sukua vielä sitä myöhemmin kadonneelle falklandinketulle. Falklandsaarilla tavatusta falklandinketusta poiketen D. avus esiintyi Etelä-Amerikan mantereella nykyisen Argentiinan, Uruguayn, Etelä-Brasilian ja Etelä-Chilen alueella.
Laji eli pitkään ihmisen ohella ja sillä on joskus esitetty olleen jonkinlaista symbolista merkitystä ihmiselle, joka on ehkä pitänyt sitä myös lemmikkinä. On mahdollista, että laji oli elossa vielä eurooppalaisten saapuessa mantereelle. Lajin katoamisen syyksi on esitetty esimerkiksi sen elinympäristön muuttumista ilmastonmuutoksen ja ihmisen toiminnan seurauksena.
Taksonomia

Dusicyon avus on sen tapaan myös sukupuuttoon kuolleen falklandinketun (Dusicyon australis) lähisukulainen. Kahden lajin evolutiivinen linja erkani toisistaan viimeisimmän jääkauden aikana noin 8 000–31 000 vuotta sitten. Lajin läheisin elossa oleva, mutta muuten suhteellisen kaukainen sukulainen on harjasusi (Chrysocyon brachyurus).
Lajin kuvaili tieteelle Hermann Burmeister vuonna 1866. Kuvaus perustui myöhäispleistoseenkautiseen kalloon Buenos Airesin maakunnasta Argentiinassa.
Piirteet

Dusicyon avus oli keskikokoinen koiraeläin. Ylimalkaisilta piirteiltään sitä on verrattu isoandienkettuun. Hampaistonsa puolesta sen on kuitenkin arveltu erikoistuneen isoandienkettua enemmän lihansyöntiin.
Levinneisyys ja löydökset

Dusicyon avus esiintyi alueella, joka käsittää osia nykyisestä Argentiinasta, Brasiliasta, Chilestä ja Uruguaysta. Argentiinassa sitä tavattiin maan pampan ja Patagonian alueella, sekä Chilen ja Brasilian eteläosissa. Sen elinympäristö käsitti avoimia ruohikko- ja pensaikkoalueita useissa eri ilmasto-olosuhteissa. Aikanaan se lienee ollut suhteellisen yleinen laji.
Lajin dossiileja tunnetaan useilta eri paikoilta ja suuri osa niistä on ajoitettu pleistoseenikaudelle. Joitakin löydöksiä sen oletetun esiintymisalueen eteläosissa on ajoitettu holoseenikaudelle.
Katoaminen ja ihminen

Dusicyon avus katosi vasta noin 500 vuotta sitten. Etelä-Amerikassa koettiin lajien joukkosukupuutto pleistoseenikauden lopulla ja holoseenin alussa. Tuolloin mantereelta hävisi useita eri suuria petoeläimiä. Dusicyon avus on yksi harvoista vielä tämän joukkokatoamisen jälkeen sukupuuttoon kuolleista eteläamerikkalaisista petoeläimistä. Mahdollsita on, että laji oli vielä elossa eurooppalaisten saapuesa Etelä-Amerikkaan.  Sen katoamiselle on esitetty useita eri vaikuttavia tekijöitä, kuten lajin elinympäristön muuttuminen, ihmisen harjoittama metsästys ja mahdollinen risteytyminen koirien kanssa. Elinympäristöä muutti ilmasonmuutos, sekä ihmisen saapuminen Etelä-Amerikkaan. Intiaanit toivat koiran Etelä-Amerikkaan noin 5 000 vuotta sitten ja Patagonian alueelle noin 700–900 vuotta sitten, mutta lajin risteytymisestä koiran kanssa ei ole suoraa näyttöä.
Lajin jäänteitä tunnetaan useilta ihmiseen liitetyiltä löytöpaikoilta. löydöksien perusteella lajilla on oletettu olleen jonkinlaista symbolista merkitystä ihmiselle. Tiettyihin löydöksiin liitettyjen piirteiden perusteella on esitetty, että joitakin niistä on saatettu pitää lemmikkeinä. Löydösten perusteella ihmiset eivät ainakaan yleensä syöneet lajia.
Kuningatar pyhän Isabellan ritarikunta

| Kuningatar pyhän Isabellan ritarikunta |
| --- | --- |
 Piirroskuva ritarikunnan tunnuksista
Palkitaan:  ansioista hyväntekeväisyyden saralla; vain naisille
Palkinnon antaja:  Portugalin kuningas
Maa:   Portugalin kuningaskunta
Ensimmäinen palkinto:  1801
Kuningatar pyhän Isabellan ritarikunta (port. Ordem da Rainha Santa Isabel) on portugalilainen ritarikunta. Se perustettiin vuonna 1801 kuningas Juhana VI:n käskystä ja se on nimetty Portugalin 1200- ja 1300-lukujen taitteessa eläneen kuningattaren, pyhimykseksi julistetun Isabella Aragonialaisen mukaan. Kun monarkia lakkautettiin vuonna 1910, ritarikunnan jakamista on jatkanut Bragançan kuninkaallinen perhe.
Ritarikuntaa jaettiin vähintään 26-vuotiaille katolilaisille naimisissa oleville aatelisnaisille tunnustuksena näiden ansioista hyväntekeväisyyden saralla.
Ritarikunnassa on vain yksi luokka:
ritarikunnan nauha
Kosti Kotiranta

Kosti Kotiranta heinäkuussa 2011.
Kosti Ilmari ”Komo” Kotiranta (12. kesäkuuta 1957 Helsinki – 24. heinäkuuta 2015 Helsinki) oli suomalainen opettaja, näyttelijä, laulaja ja juontaja.
Kotiranta tunnettiin Ylellä jouluaattoaamuisin esitettävän Joulupukin kuumalinja -ohjelman joulupukkina. Hän esiintyi ohjelmassa vuosina 1991–2005 ja 2007–2011. Vuosi 2006 jäi väliin aivoinfarktin takia. Hänellä havaittiin aivokasvain jonka vuoksi 2011 jäi hänen viimeiseksi vuodekseen joulupukkina. Kotiranta esiintyi myös ohjelmassa Uusi päivä joulupukkina vuonna 2012
Kotiranta toimi monena vuonna myös Lappeenrannassa järjestettävien Kalenoiden, paikallisen lasten kansantanssitapahtuman, maskottina nimeltä Kalenakatti.
Kotiranta juonsi 1980-luvulla esitettyä lasten Sanaleikki-nimistä visailuohjelmaa sekä nuortenohjelmaa Yykaakoo. Ohjelmassa esiintyi muun muassa Kakopojiksi itseään kutsunut ryhmä, joka teki hurjapäisiä temppuja. Lisäksi Kotiranta muistetaan nuorille suunnatusta televisiovisailusta Ioxiosta, jota hän juonsi 1990-luvulla yhdessä Sami Aaltosen kanssa.
Kotiranta menehtyi heinäkuussa 2015 pitkän sairastamisen jälkeen 58-vuotiaana.
Aiheesta muualla

Kosti Kotiranta Internet Movie Databasessa. (englanniksi)
Kosti Kotiranta Elonetissä.
Kosti Kotiranta MusicBrainzissa. (englanniksi)
Kosti Kotirannan muistokirjoitus Helsingin Sanomissa
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz 
Henkilöt:  Ritva  Elonet
Sokerijuuri

| Sokerijuuri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Suku::  Sorsanputket Sium
Laji::  sisarum
Kaksiosainen nimi
 Sium sisarum  L. 
Katso myös
   Sokerijuuri Wikispeciesissä   Sokerijuuri Commonsissa 
Infobox OKNimi-testi OKIUCN-testi OK: 
Sokerijuuri (Sium sisarum) on monivuotinen kasvi, joka kuuluu sarjakukkaiskasvien heimoon. Sokerijuurta ei pidä sekoittaa sokerijuurikkaaseen.
Sokerijuuri kasvaa noin metrin korkuiseksi ja viihtyy parhaiten kosteassa, ravinteikkaassa maaperässä joko auringossa tai kevyessä varjossa. Kasvi on kestävä ja soveltuu kasvatettavaksi lauhkeassa ilmastossa. Vaikka kasvia on aiemmin viljelty yleisesti ruokakasvina, sen käyttö on vähentynyt. Se on kuitenkin helppo kasvattaa, se on taudinkestävä ja tuottaa hyvän sadon, mikä tekee siitä potentiaalisen vaihtoehdon kotipuutarhureille ja permakulttuuriviljelmille. Lisääntyminen tapahtuu siemenistä tai juurakkojen jakamisesta keväällä.
Alkuperä

Sokerijuuren historia on hieman epäselvä. Sen väitetään olleen käytössä jo roomalaisella aikakaudella, mutta nämä viittaukset saattavat koskea muita juuria kuin sokerijuurta. Britanniassa sokerijuuren yleisestä käytöstä ei ole todisteita ennen 1400-lukua, vaikka sitä on todennäköisesti käytetty manner-Euroopassa jo aikaisemmin. Sokerijuuri saattaa olla ensimmäisen kerran dokumentoitu Britanniassa vuonna 1322, kun Canterburyn arkkipiispan puutarhuri piti siemenluetteloa. Sokerijuuri on todennäköisesti tullut Eurooppaan Siperian kautta Venäjälle ja lopulta Saksaan. Tämä selittää hyvin sokerijuuren villin levinneisyyden. Se saapui Pohjois-Amerikkaan vuoteen 1775 mennessä.
Käyttö

Sokerijuuren juuret ovat syötäviä, ja niitä voidaan nauttia raakana, keitettynä, paistettuna tai keittoihin lisättynä. Maultaan ne muistuttavat porkkanan ja palsternakan yhdistelmää, jossa on hienoinen pähkinäinen vivahde. Juuret ovat makeita ja jauhoisia, mutta niissä voi olla puumainen ydin. Paahdettuna niitä voidaan käyttää myös kahvinkorvikkeena.
Portugalin ansioritarikunta

| Portugalin ansioritarikunta |
| --- | --- |
 Ritarikunnan tunnuksia
Palkitaan:  yhteisöä hyödyttäneistä teoista
Palkinnon antaja:  Portugalin presidentti
Maa:   Portugali
Ensimmäinen palkinto:  1976
Portugalin ansioritarikunta (port. Ordem do Mérito) on portugalilainen kunniamerkki. Sitä jaetaan tunnustuksena yhteisöä hyödyttäneistä teoista sekä yksityisellä että julkisella sektorilla. Maan presidentti on ritarikunnan suurmestari
Ritarikunta perustettiin vuonna 1976 ja se korvasi aikaisemman opetuksen ja hyväntekeväisyyden ritarikunnan. Henkilöiden lisäksi kunnianimitys voidaan myöntää myös organisaatioille. Saajan ei tarvitse olla Portugalin kansalainen. Nimitys voidaan tehdä myös postuumisti.
Kunniamerkkiä jaetaan viidessä luokassa:
Suurristi
Suurupseeri
Komentaja
Upseeri
Ritari
Is It Over Now?

| ”Is It Over Now?” Taylor Swift |
| --- | --- | --- |

Singlen tiedot
 Albumilta: 1989 (Taylor’s Version)
 Studio : Conway Recording (Hollywood)   Electric Lady Studios (New York)   Rough Costumer (Brooklyn)   Sharp Sonics (Los Angeles
 Julkaistu: 27. lokakuuta 2023   (julkaisu albumilla)   31. lokakuuta 2023 (singlejulkaisu)
 Formaatti: digitaalinen, suoratoisto
 Tekijä(t): Taylor Swift, Jack Antonoff
 Tuottaja(t): Swift, Antonoff
 Tyylilaji: synthpop, electropop
 Kesto: 03.49
 Levy-yhtiö: Republic Records
Listasijoitukset
  1.    1.    radio 19.
Taylor Swiftin muut singlet
| ”"Slut!"” 2023 | ”Is It Over Now?” 2023 | ”Fortnight” 2024 |
Is It Over Now? (koko nimi ”Is It Over Now? (Taylor’s Version) (From the Vault)”) on yhdysvaltalaisen laulaja-lauluntekijä Taylor Swiftin kappale vuodelta 2023. Sen ovat säveltäneet ja tuottaneet Swift ja Jack Antonoff. Kappale on mukana Swiftin albumilla 1989 (Taylor’s Version), joka ilmestyi 27. lokakuuta 2023.  Se julkaistiin radiosinglenä 31. lokakuuta 2023.
”Is It Over Now?” nousi Yhdysvalloissa Billboard Hot 100 -listan kärkeen ensimmäisellä listaviikolla. Kappale nousi listaykköseksi myös Isossa-Britanniassa ja Kanadassa. Suomessa kappale oli radiosoittolistan sijalla 19.
Taustaa

Taylor Swift sävelsi kappaleen yhdessä Jack Antonoffin kanssa. Swift ja Antonoff toimivat myös kappaleen tuottajina.
”Is It Over Now?” oli tarkoitettu alun perin Taylor Swiftin vuoden 2014 albumille 1989. Se jätettiin tuolloin pois albumilta, koska se oli Swiftin mielestä liian samantyylinen kuin kappaleet ”Out of the Woods” ja ”I Wish You Would”.
Kappale levytettiin uudelleen ja lisättiin vuonna 2023 ilmestyneelle albumille 1989 (Taylor’s Version). Albumi on uusi versio vuoden 2014 albumista. Swift levyttää vanhaa tuotantoaan uudelleen levy-yhtiökiistojen takia.
Listasijoitukset

| Maa ja lista | Korkein sija |
| --- | --- |
 Alankomaat (Single Top 100): 23
 Australia (ARIA Charts): 1
 Brasilia (Billboard): 71
 Espanja (PROMUSICAE): 73
 Filippiinit (Billboard PH Hot 100): 6
 Intia (IMI, ulkomaiset singlet): 17
 Irlanti (IRMA): 2
 Iso-Britannia (Britannian singlelista): 1
 Islanti (Plötutíðindi): 24
 Italia (FIMI): 93
 Itävalta (Ö3 Austria Top 40): 18
 Japani (Billboard Japan, Hot Overseas): 19
 Kanada (Canadian Hot 100): 1
 Kreikka (ulkomaiset singlet): 6
 Kroatia (Billboard): 16
 Libanon (Top 20): 10
 Liettua (AGATA): 20
 Malesia (Billboard): 18
 Norja (VG-lista): 11
 Nigeria (TurnTable): 53
 Portugali (AFP, 2023): 2
 Ruotsi (Sverigetopplistan): 15
 Saksa (Gfk, Offizielle Top 100): 51
 Singapore (RIAS, Top Digital): 4
 Slovakia (Singles Digitál Top 100): 38
 Slovakia (Radio Top 100): 12
 Suomi (radiosoitto): 19
 Sveitsi (Hitparade): 37
 Tanska (Hitlisten): 27
 Tsekki (Singles Top 100): 43
 Unkari (Mahasz): 38
 Uusi-Seelanti (Recorded Music NZ): 1
 Vietnam (Billboard): 48
 Viro (radiosoitto): 1
 Yhdistyneet arabiemiraatit (MENA Chart, IFPI): 10
 Yhdysvallat (Billboard Hot 100): 1
Billboard Global 200: 1
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | platinaa | Australian Recording Industry Association |
|  Brasilia | platinaa | Pro-Música Brasil |
|  Iso-Britannia | kultaa | British Phonographic Industry |
|  Uusi-Seelanti | kultaa | Recorded Music NZ |